stanford-oval/wikipedia huggingface dataset:
קרל פון קלאוזביץ
הערות שוליים

1 2  דיויד סולומון, ‏קלאוזביץ, העם החמוש והלוחמה הזעירה, מערכות 411, פברואר 2007
1 2 3  הקדמה לספר "עקרונות המלחמה" מאת שמעון יפתח, הוצאת מערכות
↑  ד"ר יעל ברהמס, ‏מהות ושינוי בתופעת המלחמה, מערכות 434, 2010
↑  רוג'ר אשלי לאונרד, על המלחמה – מדריך קצר לקלאוזביץ (תרגם: עמנואל לוטם), מערכות, משרד הביטחון – ההוצאה לאור, תל אביב, תשל"ח-1977, עמ' 65
↑  סא"ל (מיל') ד"ר עידו הכט, ‏הגנה נגד התקפה - איך שגלגל מסתובב לו, מערכות גיליון מיוחד INSS, נובמבר 2019
1 2  קרל פון קלאוזביץ, על המלחמה, ספר א', פרק א, פסקה 28
↑  Lenin and Clausewitz: The Militarization of Marxism, 1914-1921, Military Affairs, 1985
↑  ביקורת: אבי קובר, ‏על ספרו של מיכאל הנדל, מערכות ‏312–313, 1988, עמ' 54–55
| אמנות המלחמה |
| --- | --- | --- |
| אמנות המלחמה | טקטיקה • אופרטיבה צבאית • אסטרטגיה • דוקטרינה צבאית • תורת לחימה • הונאה |  |
| מושגי יסוד | לחימה • קרב • מערכה • מלחמה • מלחמה כוללת • מלחמת מנע • לוחמת חלל • לוחמה אווירית • לוחמה ימית • לוחמת תמרון • לוחמת שחיקה • לוחמה אסימטרית • מלחמה בטרור • מלחמת אזרחים • צבא |  |
| הוגים וספרים | סון דזה / אמנות המלחמה • וגטיוס / מדעי הצבא • קרל פון קלאוזביץ / על המלחמה • אלפרד פון שליפן • בזיל הנרי לידל הארט / אסטרטגיה של גישה עקיפה • מרטין ון קרפלד |  |
| טקטיקה ומערכים צבאיים | טקטיקה ומערכים צבאיים |  |
| מערכים צבאיים |  מערך ריבוע • פלנקס • טסטודו • אימפי |  |
| טקטיקה | מכה מקדימה • מלחמת בזק • מתקפת נגד • אדמה חרוכה • קרב בלימה • מצור • הסגר • תנועת מלקחיים • כיתור • איגוף • איגוף אנכי • מארב • תקיפה אווירית • הפצצה טקטית • דיכוי הגנה אווירית • הפצצה אסטרטגית • לוחמה בשטח בנוי • לוחמת מנהרות • לוחמת שריון • לוחמה הררית • לוחמה מדברית • לוחמה אמפיבית • לוחמה נגד צוללות • לוחמה ביולוגית • לוחמה כימית • לוחמת רשת ("סייבר") • לוחמה אלקטרונית • לוחמה פסיכולוגית • לוחמה משפטית • לוחמה כלכלית • לוחמה לא קונבנציונלית • הפרד ומשול • מבצעים מיוחדים • גרילה • טרור • מפת מבצע |  |
| טקטיקות של | פרשים • חי"ר • שריון • ארטילריה • לחימה אווירית • לחימה ימית |  |
| אסטרטגיה לאורך ההיסטוריה | אסטרטגיה לאורך ההיסטוריה |  |
| בעת העתיקה | הטקטיקה והאסטרטגיה היוונית • הטקטיקה והאסטרטגיה ההלניסטית • הטקטיקה והאסטרטגיה הרומית |  |
| בימי הביניים | הטקטיקה והאסטרטגיה המוסלמית • הטקטיקה והאסטרטגיה האירופאית בימי הביניים • הטקטיקה והאסטרטגיה המונגולית |  |
| בעת החדשה | הטקטיקה והאסטרטגיה האמריקאית בעת החדשה • הטקטיקה והאסטרטגיה גרמנית בעת החדשה • הטקטיקה והאסטרטגיה סובייטת בעת החדשה • הטקטיקה והאסטרטגיה האירופית בעת החדשה • הטקטיקה והאסטרטגיה במאה ה-20 |  |
| --- | --- |
בקרת זהויות :  NLI: 987007259590805171  PLWABN: 9810577862905606  BIBSYS: 90069895  BNC: 000040937  BNE: XX1134180  BnF: cb11896966d (data)  CANTIC: a10066329  CiNii: DA0052697X  GND: 11852111X  ISNI: 0000 0001 2096 2379  LCCN: n80004390  LNB: 000026088  MusicBrainz: 9aca1215-bf58-429a-8646-15d74fa82bf9  NDL: 00436130  NKC: jn20010602617  NLA: 36172330  NLG: 213517  NLK: KAC199633285  NSK: 000262273  NTA: 069113157  RERO: 02-A003110217  SELIBR: 226770  SNAC: w6vq3s1x  SUDOC: 026790599  Trove: 1200187  VcBA: 495/174627  VIAF: 61543895   WorldCat (עם VIAF): 61543895 
הכרך הראשון של "על המלחמה", מהדורת המקור משנת 1832.
קולינדה גרבר-קיטרוביץ'

קולינדה גרבר-קיטרוביץ' (בקרואטית: Kolinda Grabar-Kitarović; נולדה ב-29 באפריל 1968) היא פוליטיקאית ודיפלומטית קרואטית, כיהנה כנשיאת קרואטיה מ-19 בפברואר 2015 ועד 18 בפברואר 2020. גרבר-קיטרוביץ' כיהנה כשרת החוץ בממשלת קרואטיה, כשגרירת קרואטיה בארצות הברית וכעוזרת מזכ"ל נאט"ו.
ביוגרפיה

גרבר-קיטרוביץ' נולדה בעיר רייקה ובנעוריה התגוררה בארצות הברית. ב-1992 החלה את הקריירה שלה בשירות הציבורי כשמונתה ליועצת במחלקה לשיתוף פעולה בינלאומי במשרד המדע והטכנולוגיה, שנה לאחר מכן עברה למשרד החוץ, ב-1995 מונתה לראש תחום צפון אמריקה במשרד וב-1997 מונתה לקונסול דיפלומטי בקנדה.
ב-2003 נבחרה לפרלמנט הקרואטי מטעם מפלגת HDC, היא מונתה לשרה לענייני האיחוד האירופי ועסקה בצירופה של קרואטיה לאיחוד. בפברואר 2005 מונתה לשרת החוץ וכיהנה בתפקיד עד ינואר 2008. בתפקידה הבא מונתה לשגרירת קרואטיה בארצות הברית. ביולי 2011 מונתה לעוזרת לענייני הסברה של מזכ"ל נאט"ו. היא חברה בקבוצה האירופאית של ועד השלישייה.
בדצמבר 2014 התמודדה בבחירות לנשיאות קרואטיה, היא זכתה ב-37.22% מקולות הבוחרים לעומת 38.46% לנשיא המכהן איוו יוסיפוביץ'. בסיבוב הבחירות השני שהתקיים בינואר 2015 זכתה במעט יותר מ-50% מקולות המצביעים, גברה על יוסיפוביץ' ונבחרה לנשיאות. היא נכנסה לתפקידה ב-19 בפברואר 2015, והייתה בכך לאישה הראשונה המכהנת בתפקיד זה. בנאום ההשבעה שלה ציינה ערכים של אחדות לאומית, פטריוטיות וקידמה.
גרבר-קיטרוביץ' זכתה לתשומת לב תקשורתית מיוחדת בעקבות מונדיאל 2018, בו צולמה מעודדת את נבחרתה בעודה לבושה בחולצה עם דגל קרואטיה וכן בשל העובדה שטסה אל משחקי הנבחרת במחלקת תיירים.
גרבר-קיטרוביץ' בעלת תואר ראשון בספרות אנגלית וספרדית מאוניברסיטת זאגרב ב-1992 ותואר שני ביחסים בינלאומיים מאוניברסיטת זאגרב. זכתה למלגת פולברייט ללימודים באוניברסיטת ג'ורג' וושינגטון, מלגת לימודים באוניברסיטת הרווארד ושימשה עמיתה אורחת באוניברסיטת ג'ונס הופקינס. היא נשואה ואם לשניים.
הערות שוליים

↑  THE TRILATERAL COMMISSION
↑  AFP, בתום קרב צמוד: נשיאה ראשונה בקרואטיה, באתר ynet, 12 בינואר 2015
↑  Grabar-Kitarović prisegnula za predsjednicu RH
↑  האוהדת מס' 1: נשיאת קרואטיה משגעת את העולם, באתר ynet, 14 ביולי 2018
| --- | --- |
בקרת זהויות :  PLWABN: 9810675106905606  GND: 1099915384  ISNI: 0000 0000 6218 6788  NSK: 000030655  SUDOC: 237505193  VcBA: 495/309486  VIAF: 15146332829718730167   WorldCat (עם VIAF): 15146332829718730167
אריקה אלניאק

| --- | --- |

אריקה אלניאק, 2011
 לידה:  29 בספטמבר 1969 (בת 55) גלנדייל, ארצות הברית 
 שם לידה:  Erika Maya Eleniak 
 מדינה:  ארצות הברית 
 תקופת הפעילות:  מ-1982 
 עיסוק:  שחקנית טלוויזיה, דוגמנית
 פרופיל ב-IMDb
 חתימה:   
 
אריקה אלניאק, 2010
אריקה אלניאק (באנגלית: Erika Eleniak; נולדה ב-29 בספטמבר 1969) היא שחקנית ודוגמנית אמריקאית-קנדית. ידועה במיוחד בזכות גילום הדמות שוני מקליין בסדרה הטלוויזיה "משמר המפרץ" אשר הייתה אחת מתוכניות הטלוויזיה הנצפות ביותר בעולם במהלך שנות ה-90.
ביוגרפיה

אריקה אלניאק נולדה בגלנדייל שבקליפורניה. אביה הוא ממוצא אוקראיני ואמה היא ממוצא אסטוני וגרמני.
תפקידה הראשון בסרט קולנוע היה כאשר היא הייתה בת 12 ושיחקה בסרט "אי.טי. - חבר מכוכב אחר" בתור הילדה אותה אליוט נישק בסצנה שהתרחשה בכיתתו.
ב-1988 היא שיחקה בתפקיד ויקי דה סוטו אשר הייתה קורבן בסרט האימה "The Blob", אשר היה גרסה מחודשת לסרט באותו השם משנת 1958.
בשנת 1989 זכתה לחשיפה ניכרת כאשר ביולי 1989 היא הייתה נערת החודש של מגזין פלייבוי. באותה השנה אלניאק החלה לשחק בסדרת הטלוויזיה "Charles in Charge" בתור חברתו של צ'ארלס, סטפני קרטיס, וגם לוהקה לתפקיד ראשי בסדרה החדשה "משמר המפרץ" בתור המצילה שוני מקליין, תפקיד אותו היא גילמה בין השנים 1989 ל-1992. הסדרה, אשר התמקדת במצילים בחופי לוס אנג'לס, תהפוך בעשור הבא לאחת מסדרות הטלוויזיה הפופולריות ביותר בעולם והיא תרמה רבות לפרסום הרב לו אלניאק זכתה בשנות ה-90.
ב-16 בנובמבר 1990 גילמה גם את קארי, חברתו מהתיכון של ג'סי (ג'ון סטיימוס), בפרק של קומדיית המצבים "צער גידול בנות".
בשנת 1992 אלניאק שיחקה בסרט "מצור ימי" לצד סטיבן סיגל כדוגמנית פלייבוי שהופכת לבת ערובה בספינת קרב של הצי האמריקני.
בשנת 1993 היא שיחקה בסרט "התפרנים מבוורלי הילס"(אנ') אשר היה עיבוד קולנועי לתוכנית טלוויזיה פופולרית באותו השם. במהלך שנות התשעים שיחה גם במספר סרטים נוספים כולל "Chasers" בשנת 1994, "סיפור אהבה של פירומן" בשנת 1995, ו"בורדו של דם" בשנת 1996, ושיחקה גם בסרטים עצמאיים שונים ובסרטים שהופצו ישירות לווידאו במהלך סוף שנות ה-90 ובמהלך העשור הראשון של המאה ה-21.
ביוני 2005 אלניאק הופיעה בסדרת המציאות "The Real Gilligan's Island".‏
במהלך העשור הראשון של המאה ה-21 אלניאק החלה לסבול מבעיות משקל, אשר הובילו לכך שבשלב מסוים היא סבלה מתת משקל עקב הפרעת אכילה שהובילה לכך שהיא אושפזה פעם אחת כתוצאה משימוש לרעה בחומר משלשל. לקראת אמצע העשור הראשון של המאה ה-21 היא כבר תסבול מעודף משקל ובעקבות כך היא השתתפה בעונה הרביעית של תוכנית המציאות "Celebrity Fit Club" בערוץ VH1.
בשנת 2006 אלניאק השתתפה בפודקאסט הבריטי "'80s Movie and Music Fest Cafe" בו היא דנה בקריירה שלה יחד עם המגישים רוס דייר וג'וליאן בייס.
חיים אישיים

אלניאק הייתה מאורסת בעבר לשחקן בילי וורלוק (אנ') אשר גילם גם את מושא אהבתה בסדרה "משמר המפרץ". ב-22 במאי 1998 היא התחתנה עם השחקן ומפתח הגוף פיליפ גוגליה אך לבסוף הנישואים הללו הסתיימו בגירושים לאחר שישה חודשים בלבד. יש לה בת אחת והיא מתגוררת כיום בעיר קלגרי שבקנדה.
פילמוגרפיה > קולנוע

| שנה | שם הסרט | תפקיד | הערות |
| --- | --- | --- | --- |
| 1982 | אי.טי. - חבר מכוכב אחר | ילדה יפה |  |
| 1983 | Imps* | ברוק שילדס | יצא ב-2009 |
| 1988 | Broken Angel | ג'יימי קובורן | סרט טלוויזיה |
| 1988 | The Blob | ויקי דה סוטו |  |
| 1989 | Baywatch: Panic at Malibu Pier | שוני מקליין | סרט טלוויזיה |
| 1990 | Daughter of the Streets | ג'ניפר | סרט טלוויזיה |
| 1992 | מצור ימי | ג'ורדן טייט |  |
| 1993 | התפרנים מבוורלי הילס(אנ') | אלי קלמפט |  |
| 1994 | Chasers | טוני ג'ונסון |  |
| 1995 | Girl in the Cadillac | אמנדה "מנדי" בייקר |  |
| 1995 | A Pyromaniac's Love Story | סטפני פוטס |  |
| 1996 | Bordello of Blood | קתרין ורדו |  |
| 1997 | Ed McBain's 87th Precinct: Heatwave | הבלשית איילין בורק | סרט טלוויזיה |
| 1997 | She's So Lovely | Playmate |  |
| 1998 | Captive | סמנתה הופמן |  |
| 1998 | One Hot Summer Night | קלי מור ברוקס | סרט טלוויזיה |
| 1998 | The Pandora Project | וונדי ליין |  |
| 1998 | Charades | מוניקה |  |
| 1999 | Love Stinks | ג'ינה (דיבוב) |  |
| 1999 | Stealth Fighter | ארין מיטשל |  |
| 1999 | Final Voyage | גלוריה פרנקלין |  |
| 2000 | The Opponent | פטי סאליבן |  |
| 2001 | Vegas, City of Dreams | קתרין גארט |  |
| 2001 | Snowbound | ברברה קייטס |  |
| 2002 | Second to Die | שרה מורגן בראצ'ט סקוצ'לו |  |
| 2002 | Christmas Rush | קתרין "קאט" מורגן | סרט טלוויזיה |
| 2002 | He Sees You When You're Sleeping | אנני קמפבל | סרט טלוויזיה |
| 2002 | Shakedown | ג'ולי הייז |  |
| 2003 | Betrayal | אמילי שו |  |
| 2003 | The Librarians | סנדי קלארק |  |
| 2004 | Brilliant | ריקי סמית |  |
| 2004 | Fatal Lessons: The Good Teacher | ויקטוריה פייג' | סרט טלוויזיה |
| 2004 | Dracula 3000 | אורורה אש |  |
| 2005 | Caught in the Headlights | קייט פארקר |  |
| 2005 | Fatal Reunion | ג'סיקה הארטלי לנדרס | סרט טלוויזיה |
| 2006 | Absolute Zero | ברין | סרט טלוויזיה |
| 2010 | Changing Hands | אישה בפארק |  |
| 2012 | Holiday Spin | רוקסי | סרט טלוויזיה |
| 2012 | Meant to Be | לינדה דיקסון |  |
| 2012 | Changing Hands Feature | - |  |
| 2017 | Boone: The Bounty Hunter | בתפקיד עצמה |  |
| 2019 | Cor Values | ורוניקה מקדוגל |  |
פילמוגרפיה > טלוויזיה

| שנה | שם הסדרה/תוכנית | תפקיד | הערות |
| --- | --- | --- | --- |
| 1987 | Silver Spoons | סמנתה | בפרק אחד |
| 1987 | Still the Beaver | לין | בפרק אחד |
| 1988 | Second Chance | מוניקה | בפרק אחד |
| 1989 | Charles in Charge | סטפני קרטיס | תפקיד משנה בעונה 4 |
| 1989–1992 | משמר המפרץ | שוני מקליין | תפקיד ראשי בעונות 1–3 |
| 1990 | צער גידול בנות | קארי פאולר | בפרק אחד |
| 1998 | Brooklyn South | הקצינה כריסטין באנון | תפקיד משנה |
| 1999 | Fantasy Island | סיביל האמונד | בפרק אחד |
| 1999 | Aftershock: Earthquake in New York | ג'יליאן פארנל | בפרק אחד |
| 2005 | The Real Gilligan's Island | ג'ינג'ר - בצוות הירוק | כל העונה השנייה |
| 2006 | Celebrity Fit Club | בתפקיד עצמה | כל העונה הרביעית |
| 2008 | Germany's Next Topmodel | בתפקיד עצמה | בפרק אחד |
| 2010 | CSI: Miami | קלייר פיטרסון | בפרק אחד |
| 2010 | Desperate Housewives | ברברה פיין | בפרק אחד |
| 2023 | Meet the Richardsons | בתפקיד עצמה | בפרק אחד |
פילמוגרפיה > משחקי וידאו

| שנה | שם המשחק | תפקיד |
| --- | --- | --- |
| 1995 | Panic in the Park | ג'ייני/ג'יימי |
הערות שוליים

↑  "Erika Eleniak's Official Bio (archived)". אורכב מהמקור ב-20 במרץ 2012. נבדק ב-20 במרץ 2012. {{cite web}}:  (עזרה)תחזוקה - ציטוט: unfit URL (link)
↑  Wheat, Alynda (June 6, 2005). "Tonight's Best TV". CNN.
↑  "80's Movie and Music Fest Cafe podcast". iTunes. אורכב מ-המקור ב-11 בפברואר 2012. נבדק ב-6 ביוני 2012. {{cite web}}:  (עזרה)
↑  "Days of Our Lives Stars Get Married". אורכב מ-המקור ב-13 באוקטובר 2012. נבדק ב-19 ביולי 2016. {{cite web}}:  (עזרה)
↑  "Erika Eleniak;Philip Goglia (& Wife)" (אורכב 25.07.2015 בארכיון Wayback Machine). Getty Images. August 11, 1999. Retrieved August 2, 2012.
↑  "Erika is married!". ErikaEleniak.info. נבדק ב-9 בנובמבר 2020. {{cite web}}:  (עזרה)
| --- | --- |
בקרת זהויות :  PLWABN: 9810556749005606  BNE: XX1107588  BnF: cb139640877 (data)  GND: 13129203X  ISNI: 0000 0001 1476 6830  LCCN: no99019719  NKC: xx0058692  NLA: 35295372  NLK: KAC2020M7539  NTA: 245004564  Trove: 901385  VIAF: 85679489   WorldCat (עם VIAF): 85679489
רודולפו (רז'ו גאץ')

| --- | --- |

 לידה:  16 במאי 1911 בודפשט, האימפריה האוסטרו-הונגרית 
 פטירה:  25 בינואר 1987 (בגיל 75) בודפשט, הרפובליקה העממית ההונגרית 
 שם לידה:  Gross Rezső 
 מדינה:  הונגריה 
 צאצאים:  Judit Gálvölgyi 
 פרסים והוקרה:  אמן מצטיין של הונגריה (1960)  אמן דגול של הונגריה (1971)  פרס SZOT (1980) 
 פרופיל ב-IMDb
 
רוֹדוֹלְפוֹ (בשמו האמיתי רֶז'וֹ גאַץ', במקור גרוס, בהונגרית: Gács Rezső;‏ 16 במאי 1911 – 25 בינואר 1987) היה קוסם יהודי-הונגרי, אמן מעוטר בפרסים רבים כגון פרס האמן המצטיין (1960) ופרס האמן הדגול (1971).
ביוגרפיה

נולד בשם רֶז'וֹ גְרוֹס בבודפשט, ברובע 8 (Józsefváros) למשפחה יהודית. אמו קטלין וולף, אביו איגנץ גרוס. אביו היה במקור מדפיס בבית דפוס ולאחר מכן החזיק בבית ממכר קטן לשנאפס. רודולפו היה ילד שקט, מופנם מאוד, לו אח אנדראש ואחות אמה. הוא סיים שמונה כיתות לימוד ובגיל ארבע עשרה, מסיבות כלכליות בעיקר, נשלח להתלמד בחנות לבגדי אופנה יוקרתית כשוליה. את שם משפחתו (גרוס) שינה לגאץ' בדצמבר 1945.
ביוגרפיה > קריירה

בהשראת סוחר פנינים סיני הוא נשבה בקסמי הקוסמות. הסיני לימד אותו מופע קסם אחד וראשון עם חלוקי נחל של הדנובה. הקוסם זוארד אודרי לקח חסות על הנער המוכשר ולימד אותו רבות מהמחצית השנייה של שנות העשרים. לאחר הופעותיהם המשותפות התכופות, זוארד אודרי ניהל גם את הופעתו העצמאית הראשונה באביב 1929. מאז הוזמן הבחור הצעיר תכופות למועדונים, ולקבוצות המקצועיות של פשט ובודה שרצו לראות את הקוסם המוכשר. אז קיבל את שם האמן שלו רוֹדוֹלְפוֹ גְרוֹסוֹ ממנהלו.
בדצמבר 1930 הוא פנה להתקבל באגודת הקוסמים החובבים ההונגרית, אך למרות הצלחתו הוא לא התקבל. הוא החליט לגשת לבחינות של אמן מקצועי ולאחר שלושה ימי מבחנים ברויאל אורפיום התקבל בינואר 1931 כחבר באגודת האומנים ההונגרית. מכאן ואילך, על פי כרזות ופרסומות, הקוסם המקצועי והכייס המיומן הוחתם על חוזים ברבים ממועדוני הלילה הידועים והפופולריים של הבירה (מועדון לילה של אריזונה, קלרוס, אלפין וילג', מולן רוז'). בסתיו 1935 נשא לאישה את אולגה נאדור, שאיתה היה נשוי חצי מאה בהרמוניה מופתית, וחריגה בעולם האמנות.
בתחילת 1939 עזב רודולפו את הונגריה והקים להקה עצמאית. תחילה הופיעו במשך חודשיים בבולגריה, ואחריה באתונה ובסלוניקי. הלהקה קיבלה חוזה בטוראן וואריטה באיסטנבול, ולאחר מכן נסעו למצרים עד אוגוסט 1940. לאחר מכן, הרויאל אורפאום בבודפשט סיפק ללהקה הזדמנויות להופעות. כיהודי הוא גויס לשירות העבודה (עבודות כפייה לגברים יהודים עבור הצבא ההונגרי). לאחר השחרור משירות העבודה בשנת 1945 הוא נבחר לחבר הנשיאות של האגודה הלאומית של אומני הונגריה.
הופעתו הפומבית האחרונה הייתה ב-13 בינואר 1986 על הבמה בתיאטרון מיקרוסקופ בשם "רודולפו: זהירות!". הוא מת ב-25 בינואר 1987 בבודפשט. המקור האמיתי להצלחתו היה השילוב המושלם של הטריקים שלו ויכולתו להתחבר לקהל. גם לאחר פרישתו בשנת 1971 הוא התאמן ארבע שעות כל יום. אמירתו שנהפכה לסלוגן שלו הייתה: "שימו לב לידיי, כי אני מרמה!" אמונתו הייתה ש"אמן שמרוצה מעצמו הוא לא אומן יותר, אלא מת. הוא היה אחד הקוסמים המוכשרים ביותר של זמנו וכייס מיומן. הוא הכיר המון טריקים מכל תחומי הקוסמות. לפי עדותו הוא הכיר כאלף כאלה שהציג אותם על הבמה.
פרסומיו

זהירות, אני מרמה Vigyázat, csalok! (Budapest, 1959)
ספר הקסמים של רודולפו Rodolfo bűvészkönyv (Budapest, 1963)
A Füles rejtvényújságban évtizedeken át a bűvésztrükk rovatot vezette. בשבועון "פולש" ניהל את מדור הקוסמות במשך כמה עשורים.
זהירות, עכשיו אני לא מרמה Vigyázat, most nem csalok! (Budapest, 1987)
בקטעים מוסרטים

Válogatás archív felvételekből מקטעי ארכיב
Cirkuszi előadás közben, közönség előtt לפני קהל בקרקס
Rodolfo bűvész zenés műsora, 1957 Szilvesztere תוכניתו המוזיקלית לסילבסטר 1957
Rodolfo bűvész a híradóban, 1962 רודולפו הקוסם ביומן קולנוע
Tamási Eszter és Rodolfo bűvész, 1968 רודולפו ואסתר טמאשי
Lénárd Judit és Rodolfo bűvész, 1968 רודולפו ויודית לנארד
לקריאה נוספת

Sulinet – Rodolfo (בהונגרית)
Lelkes Éva: A mágus műhelyében (interjú, Film Színház Muzsika, 1968. március 10.)
Salamon Pál: R. Érdemes művész (Magyar Hírek, 1969. május 31.)
Eőry Éva: Bűvész művész (Képes Újság, 1979. december 22.)
הערות שוליים

↑  (בסתיו 1929 הופיעו בפני אגודה אנטישמית בשם "ההונגרים המתעוררים" ואז קיבל את שם האומן שלו)Az Ébredő Magyarok Egyesülete meghívására léptek fel 1929 őszén, ekkor kapta mesterétől művésznevét. (HVG, 2011. december 24. 99.)
| --- | --- |
בקרת זהויות :  ISNI: 0000 0003 8275 7674  LCCN: n2012058198  VIAF: 266342565   WorldCat (עם VIAF): 266342565 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "רודולפו (רז'ו גאץ')".
שימוע

ערך זה עוסק בהליך טרם קבלת החלטה משמעותית בעניינו של אדם. אם התכוונתם למשמעות אחרת, ראו .
שִׁימוּעַ הוא הליך שבו, כאשר עומדת לדיון החלטה משמעותית בעניינו של אדם, ניתנת לו הזדמנות להשמיע את טענותיו בעניין זה בפני הגורם המחליט לפני קבלת ההחלטה, כדי להשפיע עליה טרם התגבשותה.
שימוע בישראל

נושאים עיקריים לשימוע בישראל:
החלטה שמגבש גורם מטעם התביעה בדבר הגשת כתב אישום.
החלטה של רשות מנהלית בעניינו של אדם.
החלטה שמגבש מעביד בדבר פיטורים של עובד או בדבר שינוי מהותי באופי עבודתו של עובד.
שימוע בישראל > שימוע לפני הגשת כתב אישום

שימוע לפני הגשת כתב אישום נהוג בישראל שנים רבות. בשנת 1991 נקבעו כללים בנושא זה בהנחיות היועץ המשפטי לממשלה. הנחיות אלה עודכנו, וגרסתן הנוכחית (4.3001) היא מ-9 בנובמבר 2003. בשנת 2000 עוגנה הזכות לשימוע בסעיף 60א לחוק סדר הדין הפלילי.
המניע למתן זכות השימוע מופיע בפתח ההנחיות:
בהתאם לסעיף 60א לחוק סדר הדין הפלילי, על רשות התביעה שאליה הועבר חומר חקירה הנוגע לעבירה מסוג פשע (שעונשה למעלה משלוש שנות מאסר) להודיע על כך לחשוד, והוא רשאי לפנות תוך 30 יום לרשות התביעה, בבקשה מנומקת להימנע מהגשת כתב אישום. חשוד שבחר בזכות השתיקה לגבי שאלות עובדתיות שהוצגו לו בחקירתו, אינו רשאי להציג עובדות אלה במהלך השימוע. בזמן השימוע אין חובה להציג לחשוד את חומר הראיות שבידי התביעה (חובה כזו נוצרת עם הגשת כתב האישום).
על מהותו של השימוע עמד היועץ המשפטי לממשלה, מני מזוז, בעת שהציג את הסדר הטיעון שנחתם עם הנשיא משה קצב בעקבות השימוע שנערך לו:
ישנה מחלוקת בפסיקת בתי משפט השלום ובתי המשפט המחוזיים לגבי משמעות הגשת כתב אישום ללא שימוע. ישנן ערכאות הרואות בכך 'פסול' היורד לשורשו של ההליך והמוביל לביטול כתב האישום. מאידך, ישנן ערכאות הסבורות שניתן לקיים שימוע 'בדיעבד' כל עוד רשויות התביעה יתייחסו לטענות הנאשם "בלב פתוח ובנפש חפצה". בית המשפט העליון טרם הכריע בסוגיה לגופה, אך שופטת בית המשפט העליון איילה פרוקצ'יה הביעה את דעתה לפיה "אין דומה שימוע לפני מעשה, לשימוע בדיעבד, בעוד כתב אישום תלוי ועומד."
שימוע בישראל > שימוע לפני החלטה של רשות מנהלית

בישראל פועלות רשויות מנהליות מסוגים שונים, שבסמכותן לקבל החלטות המשפיעות על אזרח ספציפי או קבוצת אזרחים. על-פי עקרונות המנהל הציבורי, לא תתקבל החלטה הפוגעת באדם, אלא אם ניתנה לו קודם לכן הזדמנות להסתייג ממנה. גישה זו באה לידי ביטוי בחוקים שונים. דוגמה לכך היא סעיף 62 לחוק מס ערך מוסף, שבו נקבע כי כאשר רשות המיסים מעוניינת להפעיל את סמכותה בתחומים מסוימים, עליה לתת לנוגע בדבר הזדמנות להביא לפניה את טענותיו.
שימוע בישראל > שימוע לפני פיטורים או שינוי מהותי באופי עבודתו של עובד

שימוע לפני פיטורים הוא הליך המתנהל לפני המעסיק או לפני נציג מטעמו, שבו ניתנת לעובד הזדמנות להשמיע את טענותיו בטרם יוחלט על פיטוריו. בהליך עצמו טוען העובד כנגד הטענות העומדות בבסיס הכוונה לפטרו מהעבודה. בהתאם לפסיקה של בית הדין הארצי לעבודה, החובה לערוך שימוע חלה על כל מעסיק בסקטור הציבורי או הפרטי. את ההזמנה לשימוע יש למסור לעובד בכתב, זמן סביר טרם קיומו, ותוך פירוט הנימוקים לפיטורים.
אין לקבל החלטה על הפיטורים קודם לשימוע, אלא לקיים את השימוע בתום לב: לשמוע את נימוקיו של העובד, ורק לאחר מכן להחליט בעניינו. בזמן השימוע רשאי העובד להסתייע בחבר ועד העובדים, בידיד או בעורך דין. המעסיק חייב לתעד את השימוע בפרוטוקול, להחתים עליו את העובד ולמסור לו העתק.
שימוע בישראל > שימוע לפני פיטורים של עובד קבלן

בחודש יולי 2020 פורסם פסק דין תקדימי של בית הדין הארצי לעבודה, הקובע שיש להטיל גם על המשתמש/מזמין השירות של עובד כוח אדם את החובה לערוך שימוע לעובד, וזאת בטרם קבלת החלטה בעלת השלכות מהותיות על זכויותיו, לדוגמה - הרעת תנאי העובד או הפסקת הצבתו אצל המשתמש. משמעות הטלת החובה כאמור היא שרואים במשתמש כמעסיק במשותף של העובד לעניין זכות הטיעון בלבד, וזאת גם באותם מקרים שבהם נקבע כי לא התקיימו יחסי עבודה בינו לבין עובד הקבלן. בית הדין הארצי קבע שהדרך הנכונה היא שהשימוע ייערך במשותף על ידי המשתמש והקבלן.
במשפט העברי

במשפט העברי קיימת הבחנה בין זכותו של הנידון להשמיע את דבריו לבין חובתה של הרשות המנהלית לשמוע את דבריו. בעוד זכותו של הנידון להשמיע את דבריו היא זכות מוחלטת, חובתה של הרשות מוגבלת למצבים בהם תהיה פגיעה משמעותית בתפקודה בעקבות מילוי חובה זו. כמובן הדברים הללו תלויים בנסיבות, באופייה של הרשות המנהלית וכיוצא בזה, ובכל מקרה יש למצוא את האיזון הנכון.
לקריאה נוספת

דפנה ברק-ארז "זכות הטיעון – בין צדק פרוצדורלי ויעילות", בתוך ספר אור 817 (2013)
הערות שוליים

↑  סעיף 60א לחוק סדר הדין הפלילי [נוסח משולב], התשמ"ב-1982
↑  ענת יורובסקי, ‏בדרך לשימוע: הכירו את המושג החדש שמלווה את חקירות ראש הממשלה, באתר דבר העובדים בארץ ישראל, 9 בינואר 2019
↑  אבירם זינו, מזוז: קצב חתם על הסדר - יתפטר ולא ייאסר, באתר ynet, 28 ביוני 2007
↑  בש"פ 984/10 פלוני נ' מדינת ישראל, ניתן ב־25 בפברואר 2010
↑  שימוע לפני פיטורים, באתר כל זכות
↑  נחום רקובר "המשפט העברי בפסיקת בתי המשפט בישראל", בהוצאת ספרית המשפט העברי, משרד המשפטים ומורשת המשפט בישראל (תשמ"ט-1988), כרך ראשון עמ' 177-178: זכות האדם לומר את דבריו בהליך משפטי העשוי לפגוע בו. אתר דעת
| --- | --- |
בקרת זהויות :  GND: 4120893-6  NARA: 10661997 
הבהרה: המידע בוויקיפדיה נועד להעשרה בלבד ואין לראות בו ייעוץ משפטי.
מליטה שיפר

| --- | --- |

שיפר מציירת בעין הוד בשנות החמישים
 לידה:  7 במרץ 1900 טריאסטה, איטליה
 פטירה:  5 באוקטובר 1991 (בגיל 91)
 תחום יצירה:  ציירת
מליטה שיפר (7 במרץ 1900 – 5 באוקטובר 1991) הייתה אמנית, ממייסדי כפר האמנים עין הוד.
ילדות ונעורים

מליטה שיפר נולדה בטריאסטה, איטליה (האימפריה האוסטרו-הונגרית דאז) לאהרון (אריגו) ואנה דיקשטיין, מהגרים מבוקובינה.
עם פרוץ מלחמת העולם הראשונה, גויס אביה של מליטה לצבא ואילו אימה, אנה, עברה עם המשפחה לעיר ויימאר בגרמניה, האב איבד את מרבית מאור עיניו ב-1916 ונטל הפרנסה נפל על כתפי האם, שהפכה לאשת עסקים.
מליטה ציירה משחר ילדותה ובגיל 15 התקבלה ללמודים באקדמיה לאמנות בוויימאר. לימודיה נמשכו 5 שנים. הארכיטקט-אמן ולטר גרופיוס שינה את שמה של האקדמיה ל"באוהאוס" אסכולה המפורסמת עד היום בשל פילוסופית האמנות המיוחדת שלה. מליטה סיימה את בית הספר בתואר "מייסטר" בראש הכיתה העליונה.
עבודתה בגרמניה

בשנת 1921 היא פגשה את מיכאל שיפר ונישאה לו. הם עברו לעיר יינה (Jena) שם נולדו שני ילדיה ושם התפרסמה בציוריה. ב-1933, עם עליית היטלר לשלטון, נאלצה המשפחה להגר מגרמניה. בדרכם, גרו כחצי שנה בברלין, ושם, בשנת 1936 הציגה מליטה תערוכה במרכז התרבות היהודי, שתפקד עדיין. לתערוכה הייתה הצלחה גדולה ופרסום נרחב בעיתונות.
השנים בארץ ישראל

עם עלותם ארצה, התיישבה המשפחה בעיר חיפה. מליטה התקבלה מיד לאגודת הציירים והפסלים בארץ. היא הציגה תערוכות רבות ומכרה הרבה מתמונותיה.
בשנות החמישים, ייסד מרסל ינקו, מראשי תנועת דאדא, את כפר האמנים עין-הוד, ומליטה הייתה מראשוני המצטרפים בהיותה מעורבת בחיי האמנות המגוונים שבכפר.
בשנת 1966 עשתה סיור נרחב באירופה והציגה ברומא, פריז, בריסל ולונדון. בבריסל פגשה אותה עורכת תוכניות ברדיו שהקליטה ריאיון עמה (בגרמנית).
ליום הולדתה ה-90 ארגנה לה עיריית חיפה תערוכה גדולה בכניסה לתיאטרון העירוני בחיפה.
מליטה שיפר הלכה לעולמה ב-5 באוקטובר 1991, והובאה למנוחות בבית העלמין שדה יהושע בחיפה.
מספריה

מליטה, הקדמה מרסל ינקו, מו"ל לא ידוע, ישראל, תשל"-?
הערות שוליים

↑  מליטה שיפר, מליטה, באתר הספרייה הלאומית, ערך: מרסל ינקו
| --- | --- |
בקרת זהויות :  NLI: 987007527133405171  ISNI: 0000 0000 5197 2521  LCCN: nr2005022906  VIAF: 76273358   WorldCat (עם VIAF): 76273358 
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
טיפול פסיכיאטרי

סמל הפסיכיאטריה
טיפול פסיכיאטרי הוא טיפול בהפרעה נפשית או במחלת נפש המתבצע על ידי רופא מומחה לפסיכיאטריה, לעיתים בשילוב עם פסיכולוג, עובד סוציאלי, מטפל אמנויות או מומחה לריפוי בעיסוק.
הטיפול הפסיכיאטרי בנוי בדרך כלל מאיבחון, טיפול תרופתי או פסיכותרפי ושיקום. טיפול פסיכיאטרי ניתן במסגרת בית חולים מתמחה, במסגרת קהילתית או בבית החולה בהתאם לחומרת ההפרעה.
רוב ההפרעות הנפשיות אינן ניתנות לריפוי מוחלט, והטיפול הפסיכיאטרי מתמקד באיזון ביוכימי של הגוף, ריסון התסמינים, הקלת מצוקת החולה ושיקומו.
בשונה מענפי רפואה אחרים ובשל ההשפעה של מחלות נפש על כושר השיפוט של החולה, נתונה בחוק ברוב המדינות סמכות לטיפול פסיכיאטרי שלא בהסכמת החולה, במקרים בהם המחלה מסכנת את שלומו של החולה או של הסובבים אותו. גבולותיה של סמכות זו הם נושא שנוי במחלוקת.